Meitan Henkilöstöhallinnon palveluiden kevättiedote 2026

Lomanmääräytymisvuoden vaihteeseen liittyviä asioita

• Vuoden 2026 lomaoikeudet tarkastetaan Meitan palkanlaskennassa huhti-toukokuun aikana. Tämän jälkeen HR-järjestelmissä (ESS/Populus) on näkyvissä lopullinen vuoden 2026 lomaoikeus.

• Loppukevään ja kesän vuosilomailmoitukset tulee olla tallennettuina ja hyväksyttyinä palkanmaksuaikataulujen mukaisesti, jotta vuosilomapalkka tulee oikein käsitellyksi.

• Loma-ajalta maksetaan pääsääntöisesti normaalia kuukausipalkkaa. Lomapalkanoikaisua tehdään, mikäli palkansaaja on tehnyt osittaista työaikaa lomanmääräytymisvuoden (01.04.2025-31.03.2026) aikana.

• Esihenkilö, muistathan asettaa itsellesi loman ajalle sijaisen HR-järjestelmissä!

Lomarahan vaihtaminen vapaaksi ja lomarahan maksaminen

• Työehtosopimusaloilla, joissa on mahdollisuus vaihtaa lomarahaa vapaaksi työntekijän ja työnantajan välisellä sopimuksella, työnantajan tulee ohjeistaa henkilöstöään asiassa ja huolehtia siitä, että lomarahanvaihdot on viety järjestelmiin ja hyväksytty ennen lomarahojen maksatusta.

• Lomaraha maksetaan kerran vuodessa työnantajasi aikataulun mukaisesti. Työnantajasi tiedottaa lomarahan maksuaikataulusta.

Kesätyöntekijät

• Kesätyöntekijöiden työsopimusten tulee olla palkanlaskennassa palkanmaksuaikataulun viimeiseen ilmoituspäivään mennessä, jotta kesätyöntekijät saavat palkkansa oikeana maksupäivänä.

HUOM! Populusta käyttävien asiakkaidemme kesätyöntekijöiden verokorttien tulee samoin olla palkanlaskennassa palkanmaksuaikataulun viimeiseen ilmoituspäivään mennessä.

Kesätyöntekijöiden mahdollisten poissaolo- ja ateriatietojen ilmoittamisessa on noudatettava palkanmaksuaikataulua, jotta palkan takaisinperinnöiltä vältytään.